Eleanor Carothers

Estrella Eleanor Carothers (Newton, Kansas, 1882ko abenduaren 4a - 1957) estatubatuar zoologo, genetista eta zitologista izan zen. Zitologia eta genetika arloan egin zuen lanik garrantzitsuena: matxinsalto enbrioiak erabili zituen kromosoma homologo heteromorfoen karaktere hereditarioen independentziaren legea aztertzeko. Horixe izan zen meiosian kromosoma homologoak independenteki bereizi izanaren lehen ebidentzia fisikoa.

 Ibilbidea 
Nicekerson Ikastetxean ikasi zuen eta Kansasko Unibertsitatean graduatu zen 1912an. Zoologiako irakasle laguntzaile gisa hasi zuen bere ibilbidea Pennsylvaniako Estatuko Unibertsitatean, 1913tik 1914ra. 1916an doktoretza lortu zuen. Irakasle laguntzailea izan zen 1936ra arte, eta, aldi berean, ikertzaile independentea izan zen Itsas Laborategi Biologikoan, 1920tik 1941era. 1936an Iowako Unibertsitatera joan zen eta bertan ikerlari izan zen 1941 arte. Bertan egindako lana Rockefeller Fundazioak finantzatu zuen.

Pennsylvaniako Unibertsitatean ikasten eta irakasten ari zela, Estatu Batuetako hego eta hego-mendebaldeko eskualdeetara bidaiatu zuen 1915 eta 1919 urteen arteko ikerketa-espedizioetan. Iowako Unibertsitatean eman zuen denboran, bere lanik garrantzitsuena osatu zuen, genetika eta zitologia arloan, matxinsalto enbrioiak erabiliz kromosoma homologoen bereizketa independentea aztertzeko. Horixe izan zen meiosian zehar kromosoma homologoak independenteki banatzen diren lehen ebidentzia fisikoa, sexualki ugaltzen diren organismoen aldakuntza genetikoaren iturri dena.

1941ean Iowako Unibertsitatetik erretiratu zen eta Kingman-era (Kansas) joan zen, non Woods Hole Itsas Armadako Laborategi Biologikoan ikertzen jarraitu zuen. 1954an, Murdock-era (Kansas) joan zen, eta han bizi eta ikertu zuen bizitza osoan.

 Lanak 

 Carothers, E. Eleanor (1917).  
 Sariak eta aintzatespenak 

 1921ean, Carothers-ek Naples Table Association-ek ematen duen Ellen Richards ikerketa saria lortu zuen.
 Matxinsalto enbrioien inguruan egindako lanagatik American Men and Women of Science aldizkariaren laugarren edizioan sartu zuten, 1927an argitaratua, garai hartan emakume zientifiko batentzat aitorpen atipiko eta esanguratsua.
 Filadelfiako Zientzia Akademia Nazionaleko eta Natur Zientzien Akademiako kide izateko hautatu zuten.

 Erreferentziak 

 Bibliografia 

  Shearer, Barbara; Shearer, Benjamin (1996). Notable women in the life sciences : a biographical dictionary (1. publ. edición). Westport, Conn. [u.a.]: Greenwood Press. ISBN 9780313293023.

Kategoria:Ameriketako Estatu Batuetako zoologoak
Kategoria:1957ko heriotzak
Kategoria:1882ko jaiotzak
Kategoria:Emakumea
Kategoria:Emakume irakasleak
Kategoria:Zoologoak
Kategoria:Emakume genetikalariak
Kategoria:Emakume ikertzaileak
Kategoria:Emakume zientzialariak